স্টাফ রিপোর্টার ॥ হবিগঞ্জ দারুছুন্নাৎ ফাজিল (ডিগ্রী) মাদরাসার একাডেমিক ভবনের ৩য় তলার উদ্বোধন করা হয়েছে। এতে প্রধান অতিথি হিসেবে উপস্থিত থেকে ভবনের উদ্বোধন করেন হবিগঞ্জ সদর ও লাখাই আসনের সংসদ সদস্য অ্যাডভোকেট মোঃ আবু জাহির। এ উপলক্ষে গতকাল শনিবার সকালে মাদরাসা প্রাঙ্গণে এক আলোচনা সভা অনুষ্ঠিত হয়। মাদরাসার ভারপ্রাপ্ত অধ্যক্ষ মাওলানা সফিকুর রহমানের সভাপতিত্বে ও মোঃ মামুন মিয়া চৌধুরীর পরিচালনায় বিশেষ অতিথি হিসেবে উপস্থিত ছিলেন হবিগঞ্জ নাগরিক কমিটির সভাপতি অ্যাডভোকেট চৌধুরী আব্দুল হাই। সভায় এমপি আবু জাহির বলেন, শিক্ষা ক্ষেত্রে মাদরাসার ছাত্রছাত্রীরা আর পিছিয়ে নেই। তারা এখন মাদরাসায় বিজ্ঞান বিভাগে লেখা পড়া করে ডাক্তার ইঞ্জিনিয়ারও হতে পারবে। বর্তমান সরকার ছাত্রছাত্রীদের লেখা পড়া করার জন্য বইপত্র ফ্রি করে দিয়েছে। যার জন্য ...